Ott Kask

Ott Kask (sündinud 14. oktoobril 1962 Jõgeval) on eesti dirigent, muusikapedagoog ja arranžeerija. Ott Kask on lõpetanud 1982. aastal Heino Elleri nimelise Tartu Muusikakooli trompeti erialal õpetaja Jüri Kuusi klassis ning 1989. aastal Tallinna Riikliku Konservatooriumi puhkpilliorkestri dirigeerimise erialal (Priit Raiki klassis, kuid õppis samas ka trompetit, trombooni ja Paul Mägi juures sümfooniaorkestri dirigeerimist). Ott Kask töötab vaskpillide eriala õpetajana ning ansamblite ja orkestrite dirigendina Kuusalu Kunstide Koolis (1988. aastast), Tallinna Muusikakoolis (2005. aastast) ning kultuuri- ja sporditegevust korraldava ametnikuna Viimsi vallavalitsuses. Aastatel 2002–2019 oli ta ka Viimsi Muusikakoolis vaskpillide eriala õpetaja, Jazzbandi juhendaja ja orkestrite dirigent. Ott Kask on olnud 2002. aasta IX Noorte Laulupeo "Ei ole üksi ükski maa" puhkpilliorkestrite üldjuht, dirigeerides seal ka enda ja Tõnu Kõrvitsa seatud popurriid "Eesti Eurovisiooni laulud". 2017. aasta XII Noorte Laulupeol "Mina jään" juhatas ta Priit Raiki lugu "Tormakas algus". Ott Kask on olnud muusikajuht ja muusikapalade seadja ja/või dirigent näiteks järgmistes projektides: Viimsi Kooliteatri ja Viimsi Muusikakooli orkestri ühisprojekt, Leonard Bernsteini "West Side Story" (2003), "Valge tee kutse" (2005 ja 2018), "Lumivalgeke ja seitse pöialpoissi" (2010), "Helisev muusika" (2015), lavastused Kosel "Üks samm sinnapoole" (2009) ja "Suve värvid" (2010), Kuusalu Keskkooli ja Kuusalu Kunstide Kooli ühislavastus Eino Tambergi "Odysseus" (2012), MTÜ Veljo Tormise Kultuuriseltsi projekt Tauno Aintsi "Lauritsa lubadus" (2014 ja 2015). 1988–1991 Puhkpilliorkestri Tallinn eufooniumi- ja basskitarrimängija ja dirigent 1988–... Kuusalu Pasunakoori dirigent 1994–1995 Georg Otsa nimelise Tallinna Muusikakooli puhkpilliorkestri dirigent 2002–2010 Kuusalu Muusikakooli Jazzbandi tromboonimängija ja juhendaja 2002–2018 Viimsi Muusikakooli sümfoniettorkestri dirigent 2002–2019 Viimsi Muusikakooli Jazzbandi tromboonimängija ja juhendaja 2005 Tallinna Muusikakooli puhkpilliorkestri dirigent 2006–... Tallinna Muusikakooli sümfooniaorkestri dirigent 2010–... Kuusalu Kunstide Kooli sümfoniettorkestri dirigent 2011–2019 Viimsi Muusikakooli puhkpilliorkestri dirigent 2014–... Vabariikliku Orkestrijuhtide Puhkpilliorkestri tromboonimängija ja dirigent Ott Kask on kirjutanud ansambli- ja orkestriseadeid ja mõned autoriteosed. Suure osa tema loomingust moodustavad rahvamuusika seaded. "Jazzy Mart" (1998), "The Child Is Living" (2003), "Blues a la Pine" (2003), "Samba Affair" (2004) – kõik džässbändile, viimane lugu 2005 ka puhkpilliorkestrile. 2013. aastal kirjutas ta G. Otsa nimelise Muusikakooli puhkpilliorkestri tellimusel "Süit puhkpilliorkestrile", mis on pühendatud õpetaja Priit Raikile. 2018. aasta üliõpilaste laulu- ja tantsupeo Gaudeamus jaoks valmis "Baltic Groove" puhkpilliorkestritele. Tema seatud paladest on laulupidudel kõlanud: Puhkpilliorkestritele: "Eesti Eurolaulude popurrii" (kirjutatud kahasse Tõnu Kõrvitsaga), IX Noorte laulupidu "Ei ole üksi ükski maa", 2002 "Kuusalu pulmamarss", Eesti rahvaviis, IX Noorte laulupidu "Ei ole üksi ükski maa", 2002; Gaudeamus 2014, Harjumaa Laulu- ja tantsupidu 2018 "Puhu tuul" Liivi rahvaviisi "Pūt vējiņi" teemadel XI noorte laulu- ja tantsupidu "Maa ja ilm", 2011 "Maie memme tantsud" (Eesti rahvalikud tantsud "Kohaanuška, "Kikapuu", "Oirah", "Aissa", "Nõianeitsi", "Tersaavel") Harjumaa laulu- ja tantsupidu, 2013 "Targa rehealune", XXVI laulu- ja XIX tantsupidu "Aja puudutus. Puudutuse aeg", 2014; seade sümfooniaorkestrile Harjumaa laulu- ja tantsupidu, 2013 "Tumsa nakte" IX Läti noorte laulu- ja tantsupidu, 2015 "Baltic Groove" Gaudeamus, 2018 "Kolm eesti rahvapillilugu. Orja torupillivalts / Tsirgu Liisa / Torupilli Jussi lugu" – XXVII ja XX laulu- ja tantsupidu "Minu arm", 2019 Sümfooniaorkestritele: "Kevadine kärbes". Lepo Sumera, seade Ott Kask (uus seade sümfooniaorkestritele), XXVIII laulu- ja XXI tantsupidu "Iseoma", 2025 EELK Pasunakooride koraaliraamatu töögrupp, 2001–2002 MTÜ Veljo Tormise Kultuuriselts, juhatuse liige, 2004–2010 Eesti Sümfooniaorkestrite Liit, juhatuse liige, 2010–2019 ja 2019–2022 MTÜ Puhkpillimuusika koda, juhatuse liige, 2018–2021 2009 – Kuusalu valla aasta juhendaja 2013 – Eesti Kultuurkapitali Harjumaa ekspertgrupi aastapreemia Harjumaa Laulu- ja Tantsupeo korraldamise eest 2013 – Harjumaa teenetemärk 2021 – Eesti Kultuurkapitali Harjumaa ekspertgrupi Harjumaa kultuurivaldkonna aastapreemia Ott Kask "4+ ansamblimängud", Eesti Muusikakoolide Liit, 2003 (10 neljahäälset seadet C, Bb, Eb, F instrumentidele ja löökpillidele) Ott Kask Puhkpillimuusika Koda Ülle Tamm "Ott Kask juhendab Kuusalu ja Viimsi orkestreid" Sõnumitooja, 26. jaanuar 2010 "Ott Kask pälvis Harjumaa teenetemärgi" Viimsi Teataja, nr 1, 10. jaanuar 2014 (lehel digar.ee) "Ott Kask pälvis Harjumaa kultuurivaldkonna aastapreemia" Eesti Sümfooniaorkestrite Liit Kultuurkapitali Harjumaa ekspertgrupp tunnustas maakonna parimaid kultuuritegelasi kuka.ee